හිතවත් මාපියන්/ රැකවරණ සපයන්නන් වෙත,

අධ්‍යාපන හා පුහුණු දෙපාර්තමේන්තුව විසින් ගංවතුරෙන් විපතට පත් වික්ටෝරියානු පාසල් සිසුන්ට උදව් ලබා දෙයි.

ගංවතුරෙන් නිවාස හා/හෝ බඩුමුට්ටුවලට හානි වූ පවුල්වල නිවෙස්වල සිටින සෑම පාසල් සිසුවෙකුට ම පහත දැක්වෙන අත්‍යාවශ්‍ය පාසල් අයිතම නැවත ලබා ගැනීම සඳහා උදව් ලබා ගත හැකිය.

* නිල ඇඳුම් අයිතම
* සපත්තු
* ලැප්ටොප් පරිගණක
* ලැප්ටොප් පරිගණක කවර
* අන්තර්ජාල දත්ත සිම් කාඩ්පත
* ලිපි ද්‍රව්‍ය ඇසුරුම
* කැල්කියුලේටරය
* හෙඩ්ෆෝන්
* වැඩ කිරීමට භාවිතා කරන සපත්තු
* වැඩ කිරීමට භාවිතා කරන ඇඳුම්
* පිහිනුම් ඇඳුම් හා උපාංග
* සන්ස්ක්‍රීන්

පහත දේවල් මඟින් බලපෑමට ලක් වූ සෑම සිසුවෙකුටම ඩොලර් 1,200 ක් දක්වා වටිනාකමින් යුත් අයිතම නැවත ලබා ගැනීම සඳහා උදව් ලබා ගත හැකිය:

* නිවසට සිදු වූ අලාභය හෝ හානිය; සහ/හෝ
* අන්තර්ගත දේවල්/ බඩුමුට්ටු වලට සිදු වූ අලාභය හෝ හානිය

**අයදුම් කළ හැක්කේ කෙසේද:**

උදව් ලබා ගැනීම සඳහා ඔබේ ඉල්ලීම ලියාපදිංචි කිරීමට කරුණාකර අධ්‍යාපන හා පුහුණු දෙපාර්තමේන්තුවේ ක්ෂණික ඇමතුම් අංකය වන 1800 338 663 අමතන්න. මෙම ක්ෂණික ඇමතුම් අංකය සතියේ දිනවල උදේ 8.30 සිට සවස 6.00 දක්වා විවෘතව පවතී. වික්ටෝරියානු රජයේ, කතෝලික හා ස්වාධීන පාසල්වල සිසුන්ට උදව් ලබා දෙනු ඇත.

ඉල්ලීම් ක්‍රියාවලියේ කොටසක් ලෙස, දුරකතන ඇමතුම අතරතුර පහත තොරතුරු සපයන ලෙස ඔබගෙන් ඉල්ලා සිටිනු ඇත:

* වාසගම
* පවුලේ සම්බන්ධතා තොරතුරු, උදාහරණ ලෙස:, ලිපිනය, දුරකතන අංකය, ඊමේල් ලිපිනය
* ඇති වූ බලපෑම, උදාහරණ ලෙස; නිවසට, අන්තර්ගත දේවල්/ බඩුමුට්ටු වලට සිදු වූ අලාභය හෝ හානිය
* වික්ටෝරියානු පාසලේ නම
* ඔබගේ නිවසේ සිටින පාසල් වයසේ සිසුන් සංඛ්‍යාව

ක්ෂණික ඇමතුම් කාර්ය මණ්ඩලය විසින් ඔබේ ඉල්ලීම් විස්තර අදාළ අධිකාරිය වෙත යොමු කරන අතර ඔවුන් විසින් ඔබේ පාසල හරහා ඔබට උදව් ලබා දීමට කටයුතු කරනු ඇත.

ගංවතුරින් බලපෑමට ලක් වූ පවුල් වෙනුවෙන් වන වෙනත් ආධාර සහ තොරතුරු ලබා ගැනීම සඳහා කරුණාකර [අධ්‍යාපන හා පුහුණු දෙපාර්තමේන්තුවේ වෙබ් අඩවිය](https://www.vic.gov.au/flood-event-support-children-students-and-families) වෙත පිවිසෙන්න.

රජයේ පාසල්වලට පැමිණෙන සිසුන් සිටින පවුල් සඳහා [131 450](tel:131450) ඇමතීමෙන් භාෂණ පරිවර්තකයන් ලබා ගත හැකිය.

ස්තුතියි

විදුහල්පති